Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 165/12/5505	Liptovský Mikuláš, 27.11.2013
EEČ : 2-39-516-2013

U Z N E S E N I E

Trestná vec:	obvinený XXXXX  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Liptovský Mikuláš
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: nevyučený
sa v skúšobnej dobe, určenej uznesením prokurátora Okresnej prokuratúry XXXXX zo dňa 12.10.2012, spisová značka 2 Pv 165/12/5505, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
pre skutok, že dňa 11. 03. 2012 v čase okolo 00.05 hod. v obci XXXXX, okres Lipt. Mikuláš, pred rodinným domom č. 34, vyskočil na prednú časť osobného motorového vozidla zn. Škoda Octavia ev. č. LM-506BC a následne začal päsťou ruky búchať na čelné sklo vozidla, ktoré vplyvom úderov celé popraskalo, pričom vodič vozidla XXXXX, nar. 18. 02. 1982, sa s týmto vozidlom pohol, vplyvom čoho XXXXX spadol z prednej časti osobného motorového vozidla a následne sa pokúšal otvoriť ľavé predné dvere vozidla, ktoré sa vodičovi XXXXX podarilo uzamknúť a XXXXX po tom ešte niekoľkokrát udrel päsťou ruky po skle ľavých predných dverí, čím týmto skutkom  poškodil čelné sklo vozidla, ktoré celé popraskalo a odlomil platový kryt na pravom spätnom zrkadle, čím spôsobil škodu majiteľovi vozidla XXXXX, nar. 18. 02. 1982, vo výške 304,- Eur, 

Uznesením prokurátora Okresnej prokuratúry XXXXX zo dňa 12.10.2012, spisová značka 2 Pv 165/12/5505, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Dňa  12. 10. 2012 uznesením 2Pv 165/2012   prokurátor  podľa  § 216  ods. 1 Trestného poriadku podmienečne zastavil trestné stíhanie vedené proti XXXXX, nar. 27. 07. 1986 stíhaného  pre prečin poškodzovania cudzej veci podľa § 245 ods. 1  Tr. zákona a  zároveň  mu  bola podľa § 216 ods. 2 Trestného poriadku určená skúšobná doba v  trvaní 12 mesiacov.   Uznesenie nadobudlo právoplatnosť   dňa  03. 11. 2012. 
  	Vzhľadom na skutočnosť,  že skúšobná doba dňa 03. 11. 2013  uplynula,  vyžiadal som si na obvineného XXXXX  správu  o povesti  z miesta  jeho  trvalého bydliska,   správu z Obvodného úradu v Lipt. Mikuláši a odpis z registra trestov. Z týchto správ som zistil, že obvinený XXXXX v  registri     trestov   nemá  žiadny  údaj o tom, že by bol počas skúšobnej doby  podmienečného zastavenia  trestného stíhania  odsúdený.   Zo správ z miesta trvalého bydliska  a z Obvodného úradu v Lipt. Mikuláši som zistil, že obvinený  sa v skúšobnej dobe nedopustil ďalšieho protiprávneho konania. 
	Z týchto dôvodov  mám za to, že  obvinený XXXXX  sa  počas skúšobnej doby podmienečného zastavenia trestného stíhania osvedčil,  nakoľko viedol  v tejto dobe  riadny život. 
	Z uvedených dôvodov som rozhodol tak, ako je to uvedené vo výrokovej časti tohto uznesenia, ktorého právoplatnosťou nastanú účinky zastavenia trestného stíhania.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ivan Stupka
prokurátor